Deva (jumalus)

Deva (sanskriti देव deva; naissoo puhul devī) jumalus hinduismis, budismis ja džainismis. Nad asuvad inimesest kõrgemates maailmades. 

Kitsamas mõttes on devad jumalused, keda austati eelkõige veedade ajal enne klassikalist hinduismi ning kelle mütoloogia ja austamisriitused on pärandunud "Rigveeda" (1500 eKr), "Jadžurveeda", "Saamaveeda" ja  "Atharvaveeda" hümnides ning nende juurde kuuluvas kommentaari- ja rituaalikirjanduses  braahmanates.

Devad kui taevased ei ole väljaspool taassündide ringkäiku (sansaara), vaid on sellesse integreeritud.

Kategooria:Jumalad